**VETER**

**V petek ste prebrali iz učbenika poglavje o vetru.**

Spoznali ste, da veter nastane zaradi sprememb v zračnem tlaku. Vedno piha od območja z visokim tlakom proti območju z nižjim tlakom. Veter piha zato v različne smeri. Po smeri od kod piha ima tudi ime (jugozahodnik, severni veter, jugo…). Smer vetra pokaže vetrokaz, jakost pa meri vetromer in jo izraža v kilometrih na uro. Rahel veter nam poleti prija, saj nas hladi, če pa piha močno, nastaja vetrolom, poškoduje stavbe, ovira promet.

Poglej še: <https://eucbeniki.sio.si/nit5/1337/index1.html>

Zapis v zvezke:

Veter je premikanje zraka. Nastaja zaradi sprememb v zračnem tlaku. Vedno piha iz območja z višjim tlakom proti območju z nižjim tlakom. Ker se teža zraka stalno spreminja (količina vlage, temperatura, onesnaženost), tudi veter stalno piha (včasih kot sapica, drugič kot vihar). Po smeri od kod piha ima veter ime (jugo, zahodnik, jugozahodnik, sever). Smer gibanja zraka nam pokaže vetrokaz. Moč vetra meri vetromer, izražamo pa jo s kilometri na uro. Močan veter nas ovira pri delu, dela škodo na stavbah, v prometu, podira drevesa…

Nariši: vetrokaz (petelina) in vetromer.